Валери Иванов
В теб

chitanka.info

В очите ти, които имаш,

а други нямат като теб —

зелените треви на светлината,

аз виждам теб и само теб…

И в каменната красота, която нямаш

и никой няма освен теб —

сапфирения блясък на луната,

аз виждам теб и само теб…

В походката, в която имаш,

а други нямат като теб —

свенливото звънтене на щурец,

аз виждам теб и само теб…

И в устните, в които нямаш,

което никой няма освен теб —

вълшебно тайнство на венец,

аз виждам теб и само теб…

Аз виждам теб и само теб…

И няма никаква подобна плът,

в която да съм чист като светец,

тъй както за последен път…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.